**Metodologie specifică de organizare și desfășurare a**

**examenului de finalizare a studiilor pentru anul universitar 2023-2024**

**pentru specializarea Interpretare muzicală – Canto**

Prezenta metodologie completează Regulamentul de organizare și desfășurare a examenului de licență a Universității Creștine Partium cu elemente specifice programului de studii de licență **Interpretare muzicală – Canto** din cadrul **Departamentului de Arte, Facultatea de Litere și Arte.**

# **Art. 1**

În cadrul Departamentului de Arte se organizează examen de licență pentru absolvenții promoției curente ale următoarelor programe de studii de licență, forma de învățământ cu frecvență:

*Interpretare muzicală - canto*

# **Art. 2**

1. Examenul de licență constădin 2 probe, după cum urmează:

Proba 1. Evaluarea cunoştinţelor fundamentale şi de specialitate: **5 credite**

1.1. Recital de lied – oratoriu (probă practică,

înregistrată)

1.2. Recital de arii sau rol de operă (probă practică, înregistrată)

Proba 2. Prezentarea şi susţinerea lucrării de licență: **5 credite**

1. Proba de prezentare și susținere a lucrării de licență este publică.
2. Ambele probe ale examenului de licență se desfășoară în prezența în același loc și în același moment a comisiei și a candidatului.
3. Fiecare absolvent se va legitima, înaintea unei probe de examen, cu carnetul de student sau cartea de identitate.

# **Art. 3**

(1) Proba 1. Evaluarea cunoştinţelor fundamentale şi de specialitate

1.1. Recital de lied – oratoriu

Repertoriul probei de lied – oratoriu este fixat de cadrele didactice de specialitate la începutul anului universitar conform fișei disciplinei și conține 6 lieduri (sau ciclu de lieduri) din repertoriul universal după Schubert și 2 arii de oratoriu de anvergură;

Repertoriul probei se interpretează din partitură.

(2) 1.2 Recital de arii sau rol de operă

Candidații vor susține un rol de operă sau recital de 6 arii care nu va depăși 30 minute. Repertoriul probei se interpretează din memorie.

Comisia de examen își rezervă dreptul de a selecta din lucrările prezentate în recitalul de lied-oratoriu sau recitalul de arii;

(3) Probele practice, recitalul de lied-oratoriu, rolul sau recitalul de arii, vor fi înregistrate în timpul examenului de licență. În cazul în care candidatul a interpretat repertoriul probelor 1.1 și / sau 1.2 într-un spectacol sau public se poate prezenta la examenul de licență cu imprimarea video a repertoriului realizat vocal și scenic.

1. Proba 2*.* Prezentarea și susținerea lucrării de licență

Candidații vor prezenta o lucrare scrisă de minimum 30 de pagini, ce va cuprinde concepția interpretativă asupra repertoriului prezentat în recitalul de arii. Lucrarea va fi coordonată de un sau două cadre didactice având titlul științific de doctor. Aceasta va fi prezentată în format cartonat şi va fi predată într-un exemplar la secretariatul facultății până în data de *31 mai 2024*. Prezentarea lucrării se va face *oral*în fața comisiei de licență.

(5) Criterii de evaluare a lucrării de licență

1. Importanţa / actualitatea / dificultatea temei abordate, numărul de pagini

2. Fundamentarea teoretică, cantitatea și calitatea bibliografiei

3. Prelucrarea şi interpretarea faptelor

4. Structura lucrării, corectitudinea şi claritatea prezentării obiectivelor şi a rezultatelor cercetării

5. Contribuţii personale

6. Respectarea normelor de redactare academică

7. Stil, calitatea exprimării, utilizarea adecvată a terminologiei de specialitate

8. Originalitatea susținerii concepției interpretative a personajului / personajelor

(6) Criterii de evaluare a prezentării și susținerii lucrării de licență

1. Corelaţia dintre conţinutul lucrării şi prezentarea acesteia

2. Calitatea exprimării, persuasiunea prezentării

3. Utilizarea mijloacelor şi materialelor exemplificative

4. Capacitatea de a răspunde la întrebările comisiei şi a publicului

(7) Nota finală a lucrării de licenţă va rezulta din:

Proba 1 = 50%

* Proba 1.1 = 50%
* Proba 1.2 = 50%

Proba 2 = 50%

* aprecierea lucrării sub aspectul conținutului și standardelor de redactare: 70%
* prezentarea şi susţinerea lucrării: 30%.

# **Art. 4**

1. Prezentarea şi susţinerea lucrării de licență(proba 2) se desfășoară după promovarea probei 1.
2. Fiecărui absolvent i se vor aloca cel puțin 10 minute pentru prezentarea lucrării de licență și 5 minute pentru a răspunde întrebărilor comisiei de examen.
3. Nota pentru lucrarea de licență se acordă de comisia de examen, pe baza susținerii în plenul comisiei.

# **Art. 5**

1. Lucrările de licenţă trebuie să respecte criteriile de formă și de conținut stabilite în ghidurile proprii ale programelor de studiu, aprobate de Consiliul facultății.
2. Coordonatorii lucrărilor de licenţă răspund în solidar cu autorii acestora de asigurarea originalităţii conţinutului acestora.
3. Verificarea antiplagiat va fi realizată de către biblioteca universitară, la solicitarea absolventului.
4. Coeficientul de similaritate („similarity index”) nu poate depăși 20%, iar absolventul va anexa la lucrarea sa raportul de antiplagiat semnat de conducătorul științific al lucrării.

# **Art. 6**

1. Media unei probe se calculează ca medie aritmetică a notelor membrilor comisiei de examen.
2. Media examenului de licență se calculează ca medie aritmetică a rezultatelor probelor de examen.
3. Media unei probe și media examenului de licență se determină cu două zecimale, fără rotunjire.
4. Notele membrilor comisiei de examen sunt note întregi de la 1 la 10.
5. Examenul de licență se consideră promovat dacă probele componente sunt promovate, iar media examenului este de cel puțin 6,00. O probă a examenului de licență se consideră promovată, dacă media probei este cel puțin 5,00.

# **Art. 7**

Reglementările aplicabile pentru scenariul online sunt prevăzute în Anexa 2.

Prevederile prezentei Metodologii se aplică în Departamentul de Arte, Facultatea de Litere și Arte, începând cu anul universitar 2023-2024, și sunt aplicabile și absolvenților care nu au susținut sau nu au promovat examenul de promovare a studiilor până la intrarea în vigoare a acestei metodologii.

08.12.2023.

**ANEXA 1**

**REGLEMENTĂRI ABLICABILE SCENARIULUI ONLINE**

**Art. 1**

În cazul desfășurării în regim on-line a examenului de licență prevederile organizatorice din prezenta Anexă vor completa, sau vor prevala după caz față de cele în cauză ale Metodologiei.

**Art. 2**

(1) Ambele probe ale examenului de licență se vor desfășura online, prin intermediul platformei Google Meet în prezența online a comisiei și a candidaților.

(2) Toate informațiile necesare desfășurării examenului de finalizare în regim online vor fi puse la dispoziția studenților după încheierea perioadei de înscriere, dar cel târziu cu 48 de ore înainte de susținere.

(3) Susținerea în varianta online a probelor examenului de licență se înregistrează integral pentru fiecare absolvent în parte și se arhivează la nivel de facultate, cu respectarea prevederilor GDPR în vigoare.

(4) Consimțământul candidaților cu privire la înregistrarea și arhivarea examenului de licență reprezintă condiția de înscriere la examen.

**Art. 3**

(1) În situația în care un candidat nu poate accesa, din diverse motive, platforma pe care se susțin examenele sau întâmpină probleme tehnice legate de conexiunea la Internet, comisia de evaluare poate decide asupra reprogramării studentului în condițiile respectării prevederilor legate de desfășurarea examenului (perioadă, comisie etc.).

(2) Dacă oportunitățile la domiciliu ale unui absolvent nu îi permit să efectueze examenul de finalizare online a studiilor în condiții adecvate, acesta poate solicita ca facultatea să-i ofere condițiile tehnice la sediul facultății pe baza unei evaluări individuale.

**Art. 4**

(1) Candidații care recurg la fraudă sau tentativă de fraudă dovedită vor fi eliminați din examen.

**Art. 5**

Evaluarea cunoștințelor fundamentale se va desfășura în felul următor:

1. Candidații vor încărca înregistrările video pe platforma personală Youtube repertoriile probelor 1.1 și 1.2 cu posibilitatea de a fi descărcate
2. Pentru fiecare lucrare interpretată se va genera un link

**Art. 6**

(1) Prezentarea și susținerea lucrării de licență se desfășoară în aceeași sesiune cu evaluarea cunoștințelor fundamentale și de specialitate (proba 1).

(2) În situația în care candidații au pregătit materiale ilustrative (tip PowerPoint), acestea vor fi prezentate pe ecran împărtășit.

(3) Intervalul de timp acordat candidaților pentru prezentare și răspunsul la întrebările comisiei este identic cu cel a desfășurării normale.

**Art. 8**

(1) Comisia de examen va funcționa online.

(2) Documentele de examinare vor fi completate electronic de către membrii comisiei semnate și transmise electronic secretarului comisiei.

(3) Secretarul va întocmi rezultatele, calculează mediile și tipărește procesele-verbale, care vor fi semnate de președintele comisiei și transmise electronic decanatului.